PATVIRTINTA

 Šiaulių sporto gimnazijos

 direktoriaus 2021 m. kovo d.

 įsakymu Nr. V-

**MOKINIŲ PRIĖMIMO Į ŠIAULIŲ SPORTO GIMNAZIJĄ KOMISIJOS DARBO**

**REGLAMENTAS**

 **I SKYRIUS**

 **BENDROSIOS NUOSTATOS**

1. Šis reglamentas nustato Šiaulių sporto gimnazijos (toliau - Gimnazija) priėmimo į gimnaziją komisijos (toliau Priėmimo komisija) sudarymo, darbo organizavimo tvarką, funkcijas, teisę ir atsakomybę.
2. Priėmimo komisija savo veikloje vadovaujasi Priėmimo į Šiaulių miesto savivaldybės bendrojo ugdymo mokyklas tvarkos aprašu, patvirtintu Šiaulių miesto savivaldybės tarybos 2020 m. vasario 4 d. sprendimu Nr. T-33, Lietuvos Respublikos švietimo įstatymu, Mokyklų, vykdančių formaliojo švietimo programas, Sportinio ugdymo organizavimo rekomendacijomis.
3. Priėmimo komisija savo sprendimus priima laikydamasi nešališkumo, objektyvumo, lygiateisiškumo ir nediskriminavimo principu.

**II SKYRIUS**

**PRIĖMIMO KOMISIJOS SUDARYMAS**

1. Priėmimo komisijos sudėtį tvirtina Gimnazijos direktorius.
2. Komisiją sudaro nemažiau kaip 3 nariai.
3. Priėmimo komisijos nariais gali būti direktoriaus pavaduotojai ugdymui, mokytojai, treneriai, pagalbos mokiniui specialistai.

**III SKYRIUS**

**PRIĖMIMO KOMISIJOS DARBO ORGANIZAVIMO TVARKA**

1. Priėmimo komisijos darbui vadovauja pirmininkas.
2. Priėmimo komisijos darbo forma yra posėdžiai.
3. Priėmimo komisijos posėdžiai organizuojami nuo kovo 1 d. iki gegužės 15 d. Kitu laikotarpiu – pagal poreikį.
4. Priėmimo komisijos posėdžius kviečia, jų vietą, laiką nustato ir jiems pirmininkauja Priėmimo komisijos pirmininkas, jam nesant – kitas komisijos narys. Posėdis laikomas įvykusiu, kai dalyvauja 2/3 narių.
5. Priėmimo komisijos sprendimai įforminami posėdžių protokolais.
6. Priėmimo komisijos pirmininkas:
	1. vadovauja Priėmimo komisijos veiklai ir atsako už jai pavestų funkcijų atlikimą;
	2. pasirašo Priėmimo komisijos sprendimus, kitus su Priėmimo komisijos veiklą susijusius dokumentus;
	3. atstovauja Priėmimo komisijai suinteresuotose institucijose svarstant mokinių priėmimo į gimnaziją klausimus;
	4. paveda Priėmimo komisijos nariams pagal jų kompetenciją surinkti informaciją dėl svarstomų klausimų.
7. Visi Priėmimo komisijos sprendimai priimami balsų dauguma. Jei balsai pasiskirsto po lygiai, lemia Priėmimo komisijos pirmininko balsas. Posėdžio protokolą pasirašo pirmininkas ir sekretorius.
8. Pasirašytas Priėmimo komisijos pirmininko ir sekretoriaus protokolas teikiamas Gimnazijos direktoriui.
9. Priėmimo komisija sprendimą apie mokinių priėmimą į Gimnaziją priima iki gegužės 14 d. Tėvai (globėjai, rūpintojai) apie komisijos priimtus sprendimus informuojami prašyme nurodytu el. paštu arba telefonu.
10. Priėmimo komisija privalo užtikrinti asmens duomenų apsaugą.

**IV SKYRIUS**

**PRIĖMIMO KOMISIJOS FUNKCIJOS IR TEISĖS**

1. Priėmimo komisija atlieka šias funkcijas:
	1. koordinuoja mokinių priėmimą į gimnaziją, stebi priėmimo į gimnaziją eigą;
	2. tikrina, ar priimtų mokinių sąrašai sudaryti vadovaujantis Šiaulių miesto savivaldybės priimtais sprendimais, Mokinių priėmimo į Šiaulių sporto gimnaziją konkurso tvarkos aprašu;
	3. konsultuoja tėvus (globėjus, rūpintojus) mokinių priėmimo į Gimnaziją klausimais.
2. Priėmimo komisija, vykdydama pavestas funkcijas, turi teisę:
	1. esant reikalui į posėdžius kviesti suinteresuotus asmenis, tėvus (globėjus, rūpintojus), mokinius;
	2. teikia pasiūlymus gimnazijos direktoriui dėl mokinių priėmimo į laisvas vietas tvarkos tobulinimo;
	3. siūlyti Gimnazijos direktoriui keisti ar papildyti šį reglamentą.

**IV SKYRIUS**

**BAIGIAMOSIOS NUOSTATOS**

1. Šis reglamentas tvirtinamas, keičiamas ir papildomas Šiaulių sporto gimnazijos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_